**Ohjeet tekstin käyttöön – tarkista punaiset osiot ennen julkaisua!**

Tämä teksti on tarkoitettu vapaaseen käyttöön kaikille Energiasäästöviikolle osallistuville organisaatioille. Voitte vapaasti hyödyntää tätä esimerkiksi verkkosivuillanne, intranetissä, uutiskirjeissä tai muissa kanavissanne. Tekstiä voi vapaasti muokata, ja katso etenkin punaisella merkityt kohdat kuntoon. Energiansäästöviikon sivuilta löytyy lisää vinkkejä ja materiaaleja, joita voi tarvittaessa hyödyntää. Kiitos, kun olette mukana Energiansäästöviikolla!

<https://www.energiansaastoviikko.fi/materiaalit>  
<https://www.energiansaastoviikko.fi/saastovinkit>

# Nyt vietetään Energiansäästöviikkoa! Näin meillä hallitaan energiaa

**Valtakunnallista Energiansäästöviikkoa vietetään taas 6.–12.10.2025, ja myös [organisaatiosi nimi tähän] on mukana viikkoa viettämässä!**

Energiansäästöviikkoa on vietetty vuodesta 1996 ja se kokoaa vuosittain satoja osallistujia. Viikko haastaa yritykset, yhteisöt, kunnat, järjestöt, taloyhtiöt ja oppilaitokset parantamaan energiatehokkuutta omassa toiminnassaan sekä viemään viestiä eteenpäin. Energiansäästöviikkoa koordinoi valtion kestävän kehityksen yhtiö Motiva, ja viikon mahdollistaa Energiavirasto.

Energiansäästöviikon teema on tänä vuonna: Hallitse energiasi! Myös meillä energiankäyttöä hallitaan monin tavoin. Käytössämme on muun muassa seuraavia keinoja:

[Täydennä/muokkaa tähän organisaatiosi energianhallintatoimia. Ehdotuksia toimenpiteistä, joita tässä voi mainita]

* Seuraamme kulutusta: mihin ja milloin energiaa kuluu.
* Olemme mukana Energiatehokkuussopimuksessa.
* Meillä on tehty energiakatselmus.
* Olemme siirtäneet sähkönkulutusta yöajalle.
* Laitteet ovat ajan tasalla ja energiatehokkaita.
* Pyrimme neuvomaan henkilöstöä ja asiakkaita energiatehokkaasta toiminnasta.
* Vähennämme sähkön käyttöä sen huippukulutuksen hetkinä.
* Lämmitystä ohjataan tarpeen mukaisesti.
* Ilmanvaihtoa ohjataan tarpeen mukaisesti.
* Hyödynnämme automaatiota ja älykästä ohjausta
* Valaistuksessa hyödynnämme liiketunnistusta ja led-lamppuja.
* Olemme minimoineet lämpövuodot.
* Energianhallinta on meillä jatkuva toimintaa!

Oletko sinä huomannut tilanteita tai toimintatapoja, joita muuttamalla energiaa voisi meillä käyttää fiksummin? Voit lähettää omat ehdotuksesi meille sähköpostilla / lomakkeella/ muuten [täydennä tähän, miten ehdotuksia voi lähettää*].*

## Vinkkejä energiahallintaan kotona

Jokaisella meistä on mahdollisuus ottaa oma energiankäyttönsä haltuun. Alkuun pääsee, kun tuntee yrityksensä, kotinsa ja laitteensa sekä ymmärtää energiankulutuksensa ja käyttötapansa. Silloin voi myös ohjata ja automaatiolla ajoittaa sähkönkäyttöään hinnan mukaan. Pienillä muutoksilla jokainen meistä voi hallita omaa energiaansa entistä tehokkaammin.

Näillä neljällä askeleella kaikista meistä voi tulla oman energiamme hallitsijoita!

ASKEL 1 – Tunne oma energiankulutuksesi

* Ota käyttöön energiayhtiösi sovellus, jolla voit seurata omaa sähkönkulutustasi.
* Seuraa vähintään kuukausitason kulutusta. Tarkemmalla seurannalla opit ymmärtämään milloin käytät sähköä eniten, ja minkä sähkölaitteiden käytöstä kulutus aiheutuu.

ASKEL 2 – Tiedosta sähkön hinnan vaihtelut

* Sähkön hinta määrittyy sähkön tuotannon ja kulutuksen perusteella. Käyttämäsi sähkön hinta pysyy kohtuullisempana, kun kulutus ajoittuu hetkiin, jolloin sähköä on paljon tarjolla.
* Suomessa sähköä kuluu tavallisesti eniten arkipäivisin aamuisin ja iltaisin, jolloin sähkö on usein kalleimmillaan. Öisin, keskellä päivää ja viikonloppuisin sähköä kuluu vähemmän, jolloin se on halvempaa.
* Talven pitkät kylmät ja tuulettomat jaksot voivat nostaa sähkön hintaa, kun lämmitystä tarvitaan enemmän.
* Kun sähkönkäyttäjät ohjaavat sähkönkulutustaan kulutuspiikkien ulkopuolelle, sähköverkon vahvistustarve vähenee. Kulutuspiikkien vähentäminen vaikuttaa myös tulevien sähkösopimusten hintaan, jos riittävän moni ajoittaa kulutusta fiksusti.

ASKEL 3 – Päätä, mitä ajoitat – ja miten

* Taloudestaan tarkka valitsee pörssi- tai hybridisähkön, seuraa sähkön hintaa ja ohjaa kulutustaan niihin hetkiin, jolloin sähkö on edullisimmillaan.
* Erilaisissa kodeissa keinot sähkönkäytön ajoittamiseen vaihtelevat. Yksinkertaisimmillaan laitteet käynnistetään tai ajastetaan päälle haluttuun aikaan. Lisäksi voi käyttää laitteissa olevia ohjauskeinoja ja automaatiota.
* Mitä enemmän sähköä kuluu, sitä varmemmin saat taloudellista etua ajoittamisesta. Erityisen kannattavaa on ohjata kodin tilojen ja käyttöveden lämmitystä sekä sähköauton latausta.

ASKEL 4 – Lisää älyä ajoitukseen

* Rakennuksen ja laitteiden älykkäät ratkaisut vapauttavat sinut ajoittamisesta, sillä ne hoitavat sen puolestasi. Esimerkiksi monessa lämpöpumpussa on ohjaus, jonka avulla voit ajoittaa käytön edullisille tunneille.
* Ajoittamisesta tulee älykästä ja vaivatonta, kun hyödynnät laitteiden sisäänrakennettua ajastusta, lisäät laite- tai järjestelmäkohtaisia ohjauksia tai otat käyttöön useampia järjestelmiä yhteensovittavan automaation.
* Sähkölaitteiden tai -lämmityksen ohjausta voi toteuttaa laitteiden sisäisellä älyohjauksella, asennettavalla releellä tai älykkäällä termostaatilla, sähköverkkoyhtiön palveluna tai liittämällä järjestelmän etäyhteydellä ulkopuolisen palveluun.

Lue lisää vinkkejä Energiansäästöviikon sivuilta <https://www.energiansaastoviikko.fi>.